Глеб

**Глеб** — мужчынскае імя, якое супастаўляецца з германскім імём Готліб, і вытворнае ад яго прозьвішча.

## Паходжаньне

Глеб — усходнеславянская форма германскага (паўночнагерманскага) імя Gudleifr (Guðleifr). Іменная аснова -гуд- (-год-, -гут-) (імёны ліцьвінаў Готарт, Гудман, Саўгут; германскія імёны Gotard, Gutmann, Savegotus) паходзіць ад гоцкага guþs 'Бог', gôþs 'добры, старанны, пабожны' або *guts 'гот', а аснова -леб- (-лейб-, -лейф-) (імя ліцьвінаў Улеб; германскае імя Uleifr) — ад гоцкага laiba 'заставацца', стараісьляндзкага leifr 'нашчадак'. Такім парадкам, імя Глеб азначае 'адданы пад Боскую абарону' або 'нашчадак Бога'.

Варыянты імя ў гістарычных крыніцах: *Hliebonie et [[Радзівіл (імя)|Radwil]] germanis mariti mei dicti Miczko* (15 лютага 1484 году); *nobili Hleb [[Гінят|Gymathowicz]]* / *nobili Gleb Gymathowicz* (1485 год); *ему земли пустыи в [[Радунь|Радунъском]] повете, шесть следов… а Глебовщину* (22 траўня 1498 году); *землици пустовское у [[Ваўкавыск|Волковыиском]] повете на имя Глебовщины* (11 чэрвеня 1511 году); *двор Глебишъки* (9 чэрвеня 1555 году); *Wincenty Glebowicz* (1803 год).

## Носьбіты
* Глеб Уладзімеравіч Сьвяты (987—1015) — князь мурамскі, Сьвяты
* Глеб Сьвятаславіч ( 1078) — князь тмутараканскі і наўгародзкі
* Глеб Усяславіч ( 1119) — князь менскі
* Глеб Юр'евіч ( 1171) — князь пераяслаўскі і кіеўскі
* Глеб Расьціславіч ( 1177) — князь разанскі
* Глеб Рагвалодавіч ( каля 1186) — князь друцкі
* Глеб Юр’евіч ( 1195) — князь тураўскі
* Глеб Сьвятаславіч ( 1217) — князь чарнігаўскі
* Глеб Уладзімеравіч ( 1219) — князь разанскі
* Глеб Васількавіч (1237—1278) — князь белазёрскі і растоўскі
* Глеб — слонімскі князь у 1256 годзе
* Глеб Расьціславіч ( 1278) — князь смаленскі
* Глеб Сьвятаславіч ( 1340) — князь бранскі
* Глеб Сьвятаславіч (1355—1399) — князь смаленскі
* Глеб — праваслаўнае хроснае імя Нарымонта Гедзімінавіча (1294—1348), князя полацкага
* Глеб Даўгоўдавіч ( па 1450) — літоўскі князь
* Глеб Кіндэравіч (*Hleb Kynderowicz*) — літоўскі князь, які засьведчыў Другую Хрыстмэмэльскую ўмову
* Глеб (*Hlieb*) — літоўскі баярын, які разам з братам Радзівілам (*Radwil*) упамінаецца ў дароўнай грамаце Кацярыны Мантушаўны віленскім францішканам ад 14 лютага 1484 году
* Глеб Гіматавіч (*Hleb Gymathowicz*) — літоўскі баярын, які ўпамінаецца ў грамаце ўдавы Сенькі Гедыгольдавіча Мілохны ад 1485 году
* Глеб Вяжэвіч — літоўскі баярын XV стагодзьдзя, пачынальнік роду Глябовічаў
* Сак Глебавіч (*Сакъ Глебовичъ*) — баярын Мельніцкага павету Падляскага ваяводзтва, які ўпамінаецца ў попісе войска Вялікага Княства Літоўскага 1567 году
* Кацярына, Канстантын, Станіслаў, Ян, Антоні, Гедэон і Альбіна Глебы (*Gleb*) — уладальнікі гаспадаркі ў Бражоле каля Трокаў на 1933 год

Прыдомкам Глеб карыстаўся літоўскі шляхецкі род Гашанскіх (Кашанскіх).

Глябовічы (Glebowicz) — прыгонныя зь вёсак Катоў, Якавічаў, Дубіны (Ашмянскі павет) і мястэчка Валожына, якія ўпамінаюцца ў XIX стагодзьдзі.

Глябовічы або Хлябовічы (Hlebowicz, Chlebowicz) — літоўскі шляхецкі род з Троцкага павету.

Глябовічы-Палонскія — літоўскі шляхецкі род.

Глябовіч (Hlebowicz) — прозьвішча, зафіксаванае ў XIX стагодзьдзі ў ваколіцах Сувалкаў.

На 1882 год існаваў фальварак Глебішкі ў Сьвянцянскім павеце.

На гістарычнай Гарадзеншчыне існуе вёска Глебавічы, на гістарычнай Меншчыне — Глебаўшчына і Глебкавічы, на гістарычнай Лідчыне — Глебаўцы, на гістарычнай Аршаншчыне — Глебава, на гістарычнай Рэчыччыне — Глебава Рудня, на гістарычнай Віцебшчыне — Глебаўск, на гістарычнай Троччыне — Глебішкі.

## Глядзіце таксама
* Ганус (імя)
* Індрых

## Крыніцы

## Літаратура
* 
* 

Катэгорыя:Мужчынскія імёны